Kial Trinidado kaj Tobago impostas librojn?
#000005
Tiu ĉi artikolo verkita de d-ro Gabrielle Hosein kaj origine publikigita en la taggazeto [eo] Trinidad and Tobago Newsday estas republikigita kun permeso en Global Voices.
#000007
Vera riĉaĵo de skribaĵoj de la Karibio estis kolektita je unu loko. Persone aŭ interrete, homoj povis ĉeesti prelegojn pri lastatempaj publikaĵoj kaj rakontoj de ĉi tiu generacio de premiitaj karibaj aŭtoroj enirintaj sur tutmondan scenejon. La ligo kun verkistoj kaj ilia laboro sentiĝis mirinde intime kaj familiare, tiel tipa por ni sur ĉi tiuj malgrandaj insuloj.
#000009
Eble se libroj estus pli malmultekostaj, pli da homoj aĉetus librojn anstataŭ pafiloj, portante malgrandajn ekzemplerojn en siaj malantaŭaj poŝoj por legi, anstataŭ mortigi la tempon fumante kanabon. Eble se karibaj libroj estus pli alireblaj, ni pli komprenus nian perforton kontraŭ la aliaj kaj nian internan konfuzon. Ni povus malkovri rolulojn en romanoj aŭ priskribojn en poemoj, en kiuj ni eĉ povus rekoni kaj pardoni nin.
#000011
Parte respondeca por tiu ĉi situacio estas sensenca impostado de libroj, trudita de la nuna registaro en februaro 2016. Edukaj materialoj, kiel ekzemple lernejaj tekstoj kaj laborlibroj, formas escepton, sed la kosto de literaturo [ĉiuj literaturaj verkoj], eĉ surloke produktita, altiĝis.
#000013
Tiutempe la ministro pri financoj priskribis la impostan reĝimon kiel fiskan politikon, ne socian politikon, sed tio estas nur iluzio. Impostoj reflektas takson de sociaj bezonoj kaj prioritatoj, same kiel la principojn de kiu devus kontribui, kaj kiel.
#000014
Tiam librovendistoj protestis. Profesoro Bridget Brereton priskribis la decidon imposti literaturon kiel strangan, surprizan kaj seniluziigan. Ŝi skribis, “AVI estos metita sur ĉiujn “literaturajn librojn” – tio signifas ĉiaspecajn romanojn, modernajn kaj klasikajn; volumojn de mallongaj rakontoj, teatraĵojn kaj poezion; nefikciajn librojn (biografiojn kaj aŭtobiografiojn, verkojn pri sociaj kaj naturaj sciencoj kaj historio, librojn pri arto kaj muziko).
#000016
Lastatempe, ia literatura renesanco okazis en Trinidado kaj Tobago kaj la pli vasta Karibio, kun pli da lokaj aŭ regionaj aŭtoroj kiuj publikigas romanojn, novelojn kaj poezion. Ili ankaŭ gajnas gravajn premiojn kaj cetere publikigas interesajn nefikciajn librojn ĉiaspecajn. Ĉu ni volas malpligrandigi ilian merkaton farante iliajn librojn pli multekostaj?”
#000017
“Unu el la manieroj en kiuj ni stimulas fieron en nia lando estas legado pri nia historio, pri tiuj kiuj antaŭiris nin, kaj pri la bonega literaturo de niaj propraj verkistoj kiel V.S. Naipaul [eo], Samuel Selvon, kaj Earl Lovelace. Se ni tenas ĉion tion ekster la atingo de niaj infanoj kaj la resto de la loĝantaro, ni faras al nia lando malbonan servon.”
#000019
Kariba literaturo, prosperanta inter ni, povas transformi nian realon, sed dum ĝi estas impostita kiel lukso, homoj malplej verŝajne inklinos elekti librojn kontraŭ la perlaborita mono.
#000020
Civitanaj komunikilojEdukadoEkonomio kaj komercoLiteraturoThe Bridge
#000022
Trinidadaj kaj Tobagaj aĉetantoj estas ŝokitaj pro legomaj prezo-etikedoj
#000026
Bonvolu subteni nian gravan laboron
#000036